stanford-oval/wikipedia huggingface dataset:
ריק בארי

| --- | --- |

ריק בארי, 2015
 לידה:  28 במרץ 1944 (בן 80) אליזבת' שבניו ג'רזי
 עמדה:  סמול פורוורד
 גובה:  2.01 מטר
 מספר:  24, 4, 2
 מכללה:  אוניברסיטת מיאמי
 דראפט:  בחירה מספר 2, 1965 סן פרנסיסקו ווריורס
 היכל התהילה:  נבחר בשנת 1987
 קבוצות כשחקן
 1965–1967   1968–1969   1969–1970   1970–1972   1972–1978   1978–1980:  סן פרנסיסקו ווריורס   אוקלנד אוקס   וושינגטון קאפס   ניו יורק נטס   גולדן סטייט ווריורס   יוסטון רוקטס
 הישגים כשחקן
 ליגת ה-NBA זכייה באליפות (1975)   MVP של סדרת הגמר‏ (1975)   חמישיית העונה הראשונה (1966, 1967, 1974–1976)   חמישיית העונה השנייה (1973)   8 הופעות במשחק האולסטאר (1966, 1967, 1973–1978)   MVP של משחק האולסטאר (1967)  רוקי העונה (1966)   מלך הסלים (1967)   אחד מ-50 השחקנים הגדולים בתולדות ה-NBA מספר 24 הופרש על ידי גולדן סטייט ווריורס ליגת ה-ABA זכייה באליפות (1969)   חמישיית העונה הראשונה (1969–1972)   4 הופעות במשחק האולסטאר (1969–1972)   חבר בקבוצת כל הזמנים של ה-ABA
ריצ'רד (ריק) פרנסיס דניס בארי השלישי (באנגלית: Richard (Rick) Francis Dennis Barry III; נולד ב-28 במרץ 1944 באליזבת' שבניו ג'רזי) הוא כדורסלן עבר אמריקאי. נחשב לאחד מטובי הסמול פורוורדים הטבעיים בתולדות הכדורסל כתוצאה משילוב של יכולות הקליעה, לקיחת הריבאונדים והנהגת משחק ההגנה של קבוצתו. בארי הוא השחקן היחיד שזכה בתואר מלך הסלים הן ב-NCAA, הן ב-NBA והן ב-ABA. הוא נבחר לאחד מ-50 השחקנים הגדולים בתולדות ה-NBA ב-1996 ונכלל בהיכל התהילה של הכדורסל.
כאשר שיחק בגולדן סטייט ווריורס הוביל בארי את הקבוצה לזכייה באליפות ה-NBA ב-1975, כשבדרך זכה בפרס ה-MVP של סדרת הגמר. בנוסף, הוא השתתף שמונה פעמים במשחק האולסטאר של ה-NBA ונבחר שבע פעמים לאחת מחמישיות העונה.
בארי הוא מבעלי אחוזי הקליעה לעונשין הטובים בהיסטוריית ה-NBA ונהג לזרוק "זריקת סבתא"
קריירה > מכללות ותחילת קריירת ה-NBA

בארי גדל ברוזל פארק שבניו ג'רזי ושיחק בקבוצת הכדורסל של אוניברסיטת מיאמי, בה כיכב במשך שלוש שנים. בתקופת משחקו בקבוצת האוניברסיטה הוא פגש לראשונה את אשתו פאם, שהייתה בתו של מאמן הקבוצה, ברוס הייל. בעונתו האחרונה באוניברסיטה, 1964/1965, סיים בארי כמלך הסלים של התאחדות ה-NCAA לאחר שקלע 37.4 נקודות בממוצע למשחק. עם זאת, הקבוצה לא השתתפה בטורניר אליפות המכללות, משום שתוכנית הכדורסל של האוניברסיטה הייתה בגדר ניסיון בלבד באותו זמן. בארי הוא אחד משלושה כדורסלנים, יחד עם טים ג'יימס וג'אק מקלינטון, שמספר חולצתם נתלה באולמה של האוניברסיטה.
לאחר שלוש שנים באוניברסיטה נבחר בארי במקום השני בדראפט ה-NBA, על ידי קבוצת סן פרנסיסקו ווריורס. בעונתו הראשונה בליגה, 1965/1966, זכה בתואר רוקי השנה ב-NBA שלאחר שקלע 25.7 נקודות - הממוצע השביעי בטיבו בהיסטוריה לרוקי - והוריד 10.6 ריבאונדים למשחק. סן פרנסיסקו השיגה באותה עונה 35 ניצחונות, שיפור של 18 לעומת העונה הקודמת. בארי כונה "הכלבלב ממיאמי" על ידי השדר של סן פרנסיסקו, בשל מבנה גופו הצנום וסגנון המשחק המהיר והזריז שלו.
בעונה הבאה, 1966/1967, השתתף בארי בפעם השנייה במשחק האולסטאר של ה-NBA וזכה בפרס ה-MVP של המשחק, לאחר שקלע 38 נקודות לזכות נבחרת המזרח. באותה עונה סיים כמלך הסלים של הליגה עם 35.6 נקודות למשחק - הממוצע השמיני בגובהו בתולדות ה-NBA. יחד עם סנטר הקבוצה, נייט ת'ורמונד, הוביל בארי את סן פרנסיסקו להעפלה לסדרת הגמר של ה-NBA, שם הפסידו לפילדלפיה 76' בתום שישה משחקים. במשחק השלישי בסדרה הוא קלע 55 נקודות והעמיד בסדרה כולה ממוצע של 40.8 נקודות למשחק, שיא בו החזיק גם במשך שלושה עשורים לאחר מכן.
לאחר אותה עונה חשק בארי במעבר לקבוצת אוקלנד אוקס מה-ABA, על מנת לשחק שוב תחת חותנו ברוס הייל וכן כדי להרוויח כסף רב יותר. בשל בעיות עם חוזהו בסן פרנסיסקו נמנע מבארי לשחק עבור אוקלנד בעונת 1967/1968, והוא נשאר ללא קבוצה במשך שנה אחת. בעקבות המעבר ספג בארי ביקורת על העדפתו לכסף על חשבון הצלחה מקצועית, אף שכדורסלני NBA רבים עברו ל-ABA באותו זמן לשם קידום כספי.
קריירה > המעבר למשחק ב-ABA

בעונתו הראשונה באוקלנד, 1968/1969, הצטיין בארי וקלע 34 נקודות בממוצע למשחק. הוא אף הוביל את ה-ABA באחוזי קליעה מקו העונשין, הישג עליו חזר גם בשתי העונות הבאות. עם זאת, בדצמבר 1968, לקראת סיום משחק קבוצתו מול ניו יורק נטס, התנגש בארי בשחקן יריב וקרע מיתרים בברכו. הוא ניסה לשוב לשחק בחודש ינואר אך רק החמיר את פציעתו, ונאלץ להיעדר ממשחק עד לסיום העונה. כתוצאה מהפציעה הוא השתתף באותה עונה ב-35 משחקים בלבד, אך נבחר למשחק האולסטאר של ה-ABA. אוקלנד סיימה עם מאזן של 60 ניצחונות ו-18 הפסדים, וזכתה באליפות לאחר שגברה בסדרת גמר הליגה על אינדיאנה פייסרס.
לאחר אותה עונה, שבמהלכה לא הצליח להביא לעלייה בממוצע הצופים במשחקי הקליעה, החליט בארי לעזוב את אוקלנד והועבר על ידי הקבוצה לוושינגטון קאפס. בארי לא היה מרוצה מהמעבר, ולא השתתף ב-32 המשחקים הראשונים בטרם הוכרח על ידי הנהלת ה-ABA להצטרף לקבוצה. בשל פציעה בארי הוגבל ל-52 משחקים בלבד באותה עונה אך קלע 1,442 נקודות (ממוצע של 27.7 למשחק), הכמות השנייה בגובהה בליגה. בסדרת חצי גמר המערב הודחה הקבוצה על ידי דנוור רוקטס, לאחר שבארי הורחק במשחק השביעי והמכריע עקב מריבה עם שחקני דנוור.
לאחר אותה עונה שינתה וושינגטון את שמה ל"וושינגטון סקוויירס", אך בארי לא שיחק בה עוד, מאחר שהועבר בספטמבר 1970 לקבוצת ניו יורק נטס. בעונת 1970/1971 סבל פעם נוספת מפציעה בברכו שהגבילה אותו ל-59 משחקים, אך למרות זאת נבחר למשחק האולסטאר. הוא זכה בנוסף בתואר מלך הסלים של הליגה, עם ממוצע של 29.4 נקודות למשחק. על שני הישגים אלו חזר בארי גם בעונה הבאה, ובנוסף רשם את שיא ה-ABA לקליעות הרצופות מקו העונשין במשחק אחד, עם 23 קליעות. בעונת 1971/1972 הוביל בארי את ניו יורק להעפלה לסדרת הגמר של הליגה, בפעם השנייה בקריירה שלו, אך שם הפסיד לאינדיאנה פייסרס.
ביוני 1972 החליט בית המשפט של ארצות הברית כי בארי לא רשאי לשחק בשום קבוצה מלבד גולדן סטייט ווריורס (השם החדש של סן פרנסיסקו ווריורס) לאחר סיום חוזהו בניו יורק. באוקטובר אותה שנה הוא שוחרר על ידי הנטס ושב ל-NBA, כאשר חתם על חוזה מחודש בגולדן סטייט.
קריירה > שנות השיא ב-NBA

עם חזרתו ל-NBA העלה בארי במשקל, מה שהוסיף לו כוח רב יותר, וכן פיתח יכולות משחק חדשות בנוסף ליכולת הקליעה. בעונתו הראשונה בגולדן סטייט, 1972/1973, הוא קלע 22.3 נקודות בממוצע למשחק וזכה בפעם הראשונה מתוך שש בתואר מלך הקליעות של הליגה מקו העונשין. הוא נבחר גם לתואר החמישייה השנייה של העונה. מעת חזרתו ל-NBA שב בארי להשתתף בקביעות במשחק האולסטאר של הליגה, כפי שעשה בשנים של תחילת הקריירה שלו.
בעונה הבאה, 1973/1974, שיפר בארי את ממוצע הקליעות שלו ל-25.1 נקודות למשחק, ונבחר לחמישייה הראשונה של העונה. במרץ 1974, במשחקה של גולדן סטייט מול פורטלנד טרייל בלייזרס, קלע בארי 64 נקודות - שיא קריירה בעבורו - והפך לשחקן השלישי עד לאותו זמן שעובר את רף 63 הנקודות, אחרי וילט צ'מברלין ואלג'ין ביילור. מלבד יכולת הקליעה שלו הצטיין גם במשחק הקבוצתי ודורג בין עשרת הראשונים בליגה במסירת אסיסטים, עם 6.1 בממוצע למשחק.
בעונת 1974/1975 הגיע בארי לשיא הקריירה שלו. הוא קלע 30.6 נקודות בממוצע למשחק, שני בליגה רק לבוב מקאדו, והוביל את ה-NBA הן באחוזי קליעה מקו העונשין (90.4%) והן בחטיפות (2.8 למשחק). כמו כן, הוא דורג במקום השישי בליגה וראשון מבין הפורוורדים במסירת אסיסטים עם 6.2 בממוצע, ונבחר פעם נוספת לחמישייה הראשונה של העונה. כאשר לצידו מככב הרוקי קיית' וילקס, הוביל בארי את גולדן סטייט למאזן של 48 ניצחונות ו-34 הפסדים בעונה הסדירה. בפלייאוף הוא הוביל את הקבוצה לניצחון 0–4 על וושינגטון בולטס בסדרת הגמר ולזכייה באליפות ה-NBA הראשונה שלו, וזכה גם בתואר ה-MVP של סדרת הגמר. הניצחון החלק של גולדן סטייט הושג בהפתעה רבה, עקב שני כוכביה של וושינגטון, אלווין הייז ווס אנסלד. בעקבות זכייה זו ביסס בארי את מעמדו כאחד משני הפורוורדים הדומיננטיים ביותר בליגה, לצד ג'וליוס אירווינג.
בעונה שלאחר מכן, 1975/1976 סיימה גולדן סטייט במקום הראשון בליגה בעונה הסדירה עם 59 ניצחונות, אך הפסידה לפיניקס סאנס בשלב גמר המערב. בארי עסק בעיקר בטיפוח היכולות והביטחון העצמי בקרב השחקנים הצעירים של הקבוצה, וכתוצאה מכך ירד ממוצע הנקודות שלו ל-21 למשחק באותה עונה. יכולתה של גולדן סטייט ירדה במהלך העונות הבאות, ובעונת 1977/1978 היא לא הצליחה להעפיל כלל לפלייאוף. ב-1978 עבר בארי לקבוצת יוסטון רוקטס, בה סיים את הקריירה. בשלהי הקריירה שלו הוא שיחק בתפקיד של פוינט פורוורד המתמחה הן בניהול המשחק והן בקליעה. בעונת 1979/1980 קבע בארי את שיא כל הזמנים ב-NBA לאחוזי קליעה מקו העונשין (94.7%). לאחר העונה הודיע על פרישתו מכדורסל.
לאחר הפרישה

במהלך שנות ה-90 שימש בארי כמאמנם של קבוצות מליגת הכדורסל הגלובלית ומה-CBA. לאורך כל התקופה שלאחר פרישתו עבד כשדר כדורסל עבור רשתות טלוויזיה שונות, ובהן ה-CBS וה-TBS.
בארי נבחר להיכל התהילה של הכדורסל ב-1987, ובחגיגות היובל להקמת הליגה ב-1996 לאחד מ-50 השחקנים הגדולים בתולדות ה-NBA.
סטטיסטיקת קריירה

| --- | --- |
: = הוביל את הליגה בעונה זו
: = זכה באליפות הליגה בעונה זו
מודגש: = שיא קריירה
סטטיסטיקת קריירה > בעונה הסדירה ב-NBA

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 1965/1966 | סן פרנסיסקו | 80 | 37.4 | 0.439 | – | 0.862 | 10.6 | 2.2 | – | – | 25.7 |
| 1966/1967 | סן פרנסיסקו | 78 | 40.7 | 0.451 | – | 0.884 | 9.2 | 3.6 | – | – | 35.6 |
| 1972/1973 | גולדן סטייט | 82 | 37.5 | 0.452 | – | 0.902 | 8.9 | 4.9 | – | – | 22.3 |
| 1973/1974 | גולדן סטייט | 80 | 36.5 | 0.456 | – | 0.899 | 6.8 | 6.1 | 2.1 | 0.5 | 25.1 |
| 1974/1975 | גולדן סטייט | 80 | 40.4 | 0.464 | – | 0.904 | 5.7 | 6.2 | 2.9 | 0.4 | 30.6 |
| 1975/1976 | גולדן סטייט | 81 | 38.5 | 0.435 | – | 0.923 | 6.1 | 6.1 | 2.5 | 0.3 | 21.0 |
| 1976/1977 | גולדן סטייט | 79 | 36.8 | 0.440 | – | 0.916 | 5.3 | 6.0 | 2.2 | 0.7 | 21.8 |
| 1977/1978 | גולדן סטייט | 82 | 36.9 | 0.451 | – | 0.924 | 5.5 | 5.4 | 1.9 | 0.5 | 23.1 |
| 1978/1979 | יוסטון | 80 | 32.1 | 0.461 | – | 0.947 | 3.5 | 6.3 | 1.2 | 0.5 | 13.5 |
| 1979/1980 | יוסטון | 72 | 25.2 | 0.422 | 0.330 | 0.935 | 3.3 | 3.7 | 1.1 | 0.4 | 12.0 |

| קריירה |  | 794 | 36.3 | 0.449 | 0.330 | 0.900 | 6.5 | 5.1 | 2.0 | 0.5 | 23.2 |
| אולסטאר |  | 7 | 27.9 | 0.486 | - | 0.833 | 4.1 | 4.4 | 2.3 | 0.1 | 18.3 |
סטטיסטיקת קריירה > בפלייאוף ה-NBA

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 1966/1967 | סן פרנסיסקו | 15 | 40.9 | 0.403 | – | 0.809 | 7.5 | 3.9 | – | – | 34.7 |
| 1972/1973 | גולדן סטייט | 11 | 26.5 | 0.396 | – | 0.909 | 4.9 | 2.2 | – | – | 16.4 |
| 1974/1975 | גולדן סטייט | 17 | 42.7 | 0.444 | – | 0.918 | 5.5 | 6.1 | 2.9 | 0.9 | 28.2 |
| 1975/1976 | גולדן סטייט | 13 | 40.9 | 0.436 | – | 0.882 | 6.5 | 6.5 | 2.9 | 1.1 | 24.0 |
| 1976/1977 | גולדן סטייט | 10 | 41.5 | 0.466 | – | 0.909 | 5.9 | 4.7 | 1.7 | 0.7 | 28.4 |
| 1978/1979 | יוסטון | 2 | 32.5 | 0.320 | – | 1.000 | 4.0 | 4.5 | 0.0 | 1.0 | 12.0 |
| 1979/1980 | יוסטון | 6 | 13.2 | 0.364 | 0.250 | 1.000 | 1.0 | 2.5 | 0.2 | 0.2 | 5.5 |

| קריירה |  | 74 | 36.8 | 0.426 | 0.250 | 0.875 | 5.6 | 4.6 | 2.2 | 0.8 | 24.8 |
סטטיסטיקת קריירה > בעונה הסדירה ב-ABA

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- | --- |
| 1968/1969 | אוקלנד | 35 | 38.9 | 0.511 | 0.300 | 0.888 | 9.4 | 3.9 | 34.0 |
| 1969/1970 | וושינגטון | 52 | 35.6 | 0.499 | 0.205 | 0.864 | 7.0 | 3.4 | 27.7 |
| 1970/1971 | ניו יורק | 59 | 42.4 | 0.469 | 0.221 | 0.890 | 6.8 | 5.0 | 29.4 |
| 1971/1972 | ניו יורק | 80 | 45.2 | 0.458 | 0.308 | 0.878 | 7.5 | 4.1 | 31.5 |

| קריירה |  | 226 | 41.3 | 0.477 | 0.277 | 0.880 | 7.5 | 4.1 | 30.5 |
| משחק אולסטאר |  | 4 | 20.5 | 0.432 | 0.000 | 0.857 | 6.0 | 4.5 | 11.0 |
סטטיסטיקת קריירה > בפלייאוף ה-ABA

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- | --- |
| 1969/1970 | וושינגטון | 7 | 43.1 | 0.532 | 0.333 | 0.912 | 10.0 | 3.3 | 40.1 |
| 1970/1971 | ניו יורק | 6 | 47.8 | 0.519 | 0.519 | 0.814 | 11.7 | 4.0 | 33.7 |
| 1971/1972 | ניו יורק | 18 | 41.6 | 0.473 | 0.377 | 0.856 | 6.5 | 3.8 | 30.8 |

| קריירה |  | 31 | 43.2 | 0.497 | 0.412 | 0.861 | 8.3 | 3.7 | 33.5 |
הערות שוליים

1 2  NBA.com, Rick Barry bio
↑  סרטון המדגים "זריקות סבתא" של ריק בארי, באתר יוטיוב
| --- | --- |
בקרת זהויות :  NLI: 987007462726205171  PLWABN: 9810699405505606  ISNI: 0000 0003 8283 5126  LCCN: n50020665  NTA: 326375813  SNAC: w6wg05rn  VIAF: 266716580   WorldCat (עם VIAF): 266716580 
ריק בארי, 2011
שרביטן שביר

| שרביטן שביר |
| --- | --- |
 שרביטן שביר
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: חשופי זרע
סדרה:: שרביטנאים
משפחה:: שרביטניים
סוג:: שרביטן
מין:: שרביטן שביר
שם מדעי
 Ephedra fragilis ‏דפונטיין
שרביטן שביר (שם מדעי:Ephedra fragilis) הוא צמח מטפס, הנפוץ ביערות ובחורש ים תיכוני, ממערכת חשופי הזרע. הצמח הוא חד ביתי חסר פירות ובמקומם יש לו איצטרובלים חד מיניים, המשמשים מאכל לציפורים.
עליו של השרביטן השביר מנוונים, וממוקמים כמעין נדן קרומי על הגבעול, הירוק תמיד.
השרביטן השביר נפוץ מבאר שבע וצפונה, והוא מטפס על עצים שיחים וגדרות של מטעים.
הערות שוליים

↑  שרביטן שביר באתר הרשימה האדומה של IUCN
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
שני ווליס

| --- | --- |
אין תמונה חופשית
 לידה:  14 באפריל 1933 (בת 91) בריטניה טוטנהאם, לונדון
 שם במה:  שני ווליס
 סוגה מועדפת:  מחזמר
 מדינה:  ארצות הברית 
 תקופת הפעילות:  מ-1953
 עיסוק:  שחקנית תיאטרון, קולנוע וטלוויזיה זמרת
 מקום לימודים:  האקדמיה המלכותית לאמנות הדרמה (1951) 
 פרופיל ב-IMDb
 
שני ווליס (באנגלית: Shani Wallis; נולדה: 14 באפריל 1933) היא שחקנית וזמרת אנגלית. ככל הנראה היא ידועה ביותר בשל גילום דמותה של ננסי, במחזמר "אוליבר!" שעלה בווסט אנד ולאחר מכן בעיבוד הקולנועי של המחזמר לסרט קולנוע זוכה פרס האוסקר באותו השם. לאחר מותו של עמיתה לסרט רון מודי ביוני 2015, ווליס היא אחת מהשחקנים הבודדים (יחד עם שילה וייט) שהופיעו בסרט כשחקנים בוגרים ואשר עדיין בחיים.
ווליס נולדה בטוטנהאם, לונדון וכבר בגיל ארבע עלתה והופיעה על הבמה. היא למדה באקדמיה המלכותית לאמנות הדרמה, ולאחר סיום לימודיה חידשה את הקריירה שלה בתיאטרון, עם הופעות במספר רב של הפקות, בלונדון ובמחוזות נוספים בבריטניה. הופעת הבכורה של בתיאטרון הייתה בתפקיד הנסיכה מארי במחזמר Call Me Madam, שהועלה ב-London Coliseum, שם הופיעה לצידו של אנטון וולברוק.
ווליס התאזרחה בארצות הברית, בה גרה במשך יותר מארבעים שנה. היא נישאה לסוכן שלה ברני ריץ' ב-13 בספטמבר 1968, ולזוג יש בן אחד ושתי נכדות. ווליס היא פטרונתה של קרן הצדקה The Music Hall Guild of Great Britain and America - ארגון ללא מטרות רווח, שנועד לקדם את החינוך וההיסטוריה של המיוזיק הול.
פילמוגרפיה נבחרת > תיאטרון

אירמה לה דוס (1961) - בתפקיד אירמה לה דוס
אלאדין - בתפקיד אלאדין
פילמוגרפיה נבחרת > קולנוע

מלך בניו יורק (1957) - בתפקיד זמרת קברט; יחד עם צ'ארלי צ'פלין.
אוליבר! (1968) - בתפקיד ננסי; יחד עם רון מודי, הארי סקומבה, שילה וויט, אוליבר ריד וג'ק ויילד.
הרפתקאותיו של סופר בלש (1986)
פילמוגרפיה נבחרת > טלוויזיה

צעירים חסרי מנוח
המלאכיות של צ'רלי
קולומבו
המופע של אד סאליבן
הערות שוליים

↑  [ "I'd do anything to be a judge on I'd Do Anything ... but all they offered me was a one-minute slot, says the original Nancy"], Daily Mail (online edition), 22 March 2008, accessed 1 August 2013.
↑  [ "Our Treasured Patrons"], The Music Hall Guild of Great Britain and America (online), accessed 1 August 2013.
| --- | --- |
בקרת זהויות :  NLI: 987007336301205171  BIBSYS: 2125235  BnF: cb142376272 (data)  ISNI: 0000 0003 7009 2003  LCCN: no2012093199  SUDOC: 152704647  VIAF: 198131773   WorldCat (עם VIAF): 198131773 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שוויכה (כפר)

| --- | --- |
 טריטוריה:  הרשות הפלסטינית הרשות הפלסטינית
 נפה:  טולכרם
 אוכלוסייה:  ‏
  ‑ בכפר:  1,250 (2006)
 קואורדינטות:  32°19′37″N 35°01′47″E﻿ / ﻿32.326976°N 35.029755°E﻿ / 32.326976; 35.029755 
 אזור זמן:  UTC +2
 http://mtulkarm.com/
  מפת מיקום  מפה מפורטת   (למפת נתניה מוגדלת) שוויכה(למפת נתניה רגילה) שוויכה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שוויכה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שוויכה  he tabBackground:;tabBorder:#aaa;defaultTab:0;
 
מפת שוויכה וטול כרם בשנת 1940, מדרום וממערב לכפר עברו מסילות ברזל וכביש דרך הים ההיסטורי נסלל בצמוד לכפר ממערב
שְוֵויכֶּה (בערבית: شويكة) הוא כפר פלסטיני בנפת טולכרם, כ-3 ק"מ צפונית למרכז העיר טול כרם, ועם התרחבות השטחים הבנויים, הכפר הפך לחלק מהעיר ונמצא באחריות עיריית טול כרם. הכפר ממוקם בגובה של כ-150 מ' מעל פני הים.
שם הכפר

מצפון לכפר נמצאת חורבה בשם שוכה א-ראס (شوكه الرأس) ולדברי וילנאי זה היה מקומה של שׂכֹה הקדומה וזה מקור שם הכפר.
לפי מקורות ערביים, שווייכה נודעה כ"סוכּוה" (سوكوه), כלומר געגוע, ושם זה הוזכר בכתובות מצריות עתיקות. בעידן הכנעני נקרא המקום "סוּכּוֹ" ובתקופת הכיבוש הרומי – "שוכת אל-ראס" או "שוכה", ובתקופה הערבית נקרא היישוב "שויכה", כהקטנה של שוכה.
הכפר נקרא על שם משפחת שוויכה שאדמות הכפר היו בבעלותה ואיכרים אריסים עיבדו אותם. משפחת שוויכה היא משפחת סוחרים שמקורה בשכם.[דרוש מקור]
היסטוריה

לפי עדויות ארכאולוגיות האזור היה מיושב החל מתקופת הברזל בארץ ישראל. בשטח הכפר מספר אתרים ארכאולוגיים, וקברי שייח עתיקים (ח'ירבת "שוויכת א-ראס" "ח'ירבת סיב" מקאם "שייח' ג'מאל א-דין" ומקאם "שייח' ר'נים"). הכפר נבנה לצד דרך הים ההיסטורית והתפרנס מחקלאות ומסחר עם העוברים בדרך.
רוב תושבי הכפר היו איכרים אריסים שעיבדו אדמות בעמק חפר, חלק מאדמות אלו נמכרו לקרן קיימת ועליהן ניטעו פרדסים שקיבלו את השם "פרדסי שוויקה".
היסטוריה > בתקופת המנדט הבריטי

בתקופת המנדט הבריטי נסללה דרך הים סמוך לכפר, ונבנו לאורך הכביש הסלול חניות ובתים.
בתקופת המרד הערבי הגדול הותקף הכפר על ידי כנופיות ששדדו את תושביו. גם הבריטים הטילו עליו עוצר מספר פעמים וערכו מעצרים.
בסקר הכפרים בשנת 1945 האוכלוסייה בכפר הייתה 2,370 מוסלמים, ושטח הקרקע הכולל של הכפר היה 6,328 דונם, שמתוכם הוקצו 2,629 לחקלאות שלחין ו-3,223 לגידולי דגנים.
לפי תוכנית החלוקה, היישוב נכלל בשטח המדינה הערבית. במהלך מלחמת השחרור כבש צה"ל את הכפר, ועל פי הסכמי שביתת הנשק בתום מלחמת העצמאות ב-1949, נסוג צה"ל והכפר עבר לשליטה ירדנית. עם זאת איבד הכפר חלק מאדמותיו מאחר שהקו הירוק נקבע מזרחית לקו תוכנית החלוקה.
היסטוריה > בשלטון ירדן

בשנת 1954, בזמן שביתת הנשק, נציגי ירדן טענו כי צה"ל תקף את הכפר ביריות.
היסטוריה > לאחר 1967

במלחמת ששת הימים, בצוהרי ה-7 ביוני 1967, החלה מתקפת חטיבה 5 על אזור טולכרם. הכפר נכבש ללא התנגדות לאחר שהופצץ באש מרגמות ותותחים. במהלך המלחמה ברחו כ-40 משפחות מהכפר, ואחר כך הכריז עליהם הממשל הצבאי הישראלי בשטחים כנכסי נפקדים.
לאחר הסכמי אוסלו בשנת 1995, רוב הכפר הוגדר כשטח B ואילו העיר טולכרם מדרום הוגדרה שטח A.
בשנת 1995 הוקם היישוב בת חפר, כ-500 מטר ממערב לכפר, מעבר לגדר ההפרדה. בת חפר נבנתה על אדמות שהיו בבעלות תושבי הכפר לפני הסכמי שביתת הנשק ב-1949. אזור זה היה בין הראשונים שנבנתה בהם גדר ההפרדה ב-1996, באזור זה גובה הגדר הוא 8 מטר.
ב-13 במאי 2001 פוצץ צה"ל מבנה של המשטרה הפלסטינית בשוויכה, לאחר שניתנה אזהרה והמבנה פונה מיושביו.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין – שוויכה (שכם)
| שנה | תושבים | מקור | הערות |
| 1922 | 1,568 |  |  |
| 1931 | 1,861 |  |  |
| 1945 | 2,370 |  |  |
| 1961 | 3,099 |  |  |
| 1982 | 2,400 |  |  |
אדמות, חקלאות ומים

בסקר הכפרים בשנת 1945 נמצא ששטח הקרקע הכולל של הכפר היה 6,328 דונם, שמתוכם 6,060 דונם עובדו על ידי תושבים ו 268 דונם היו מושע. 2,629 דונם הוקצו לחקלאות שלחין ו-3,223 לגידולי דגנים.
בשנת 2012 נמצא שהשטח הבנוי של הכפר / שכונה הוא כ-1,000 דונם. רבים מתושבי שוויכה עדיין עוסקים בחקלאות והכפר מוקף חממות.
הכפר מחובר לרשת המים של העיר טולכרם, אך לצרכים חקלאיים הכפר תלוי במי גשמים ובמי 7 בארות.
אישים שמוצאם מהכפר

מוניר חסן אחמד נַ֫איְפֶה (אנ'): מדען ופיזיקאי אטום ומתמחה בננוטכנולוגיה. יליד 1945, בעל אזרחות אמריקאית וירדנית. בעל תואר דוקטור מאוניברסיטת סטנפורד, בתחום הפיזיקה האטומית ומדעי הלייזר. בעל המצאות רבות הרשומות בארצות הברית.
שריף מוסאמח (شريف مسامح): פרופסור לפיזיקה באוניברסיטת א-נג'אח בשכם. למד וקיבל תואר דוקטור בצפון קרוליינה, בשנת 1984.
הערות שוליים

↑  מפת אזור הכפר, 1918 (באנגלית). הוכנה על ידי צבא בריטניה. כוללת את סימון הכפר, באתר הספרייה הלאומית, אוסף המפות ע"ש ערן לאור
↑  זאב וילנאי, אריאל - אנציקלופדיה לידיעת א"י, 1976, עמ' 7716
1 2 3  قرية شويكة | موسوعة القرى الفلسطينية, palqura.com - אנציקלופדיה לכפרים הפלסטיניים (בערבית)
↑  פצועים משני הצדדים בתגרת יהודים וערבים, הַבֹּקֶר, 27 בינואר 1947
↑  נהרג איש כנופיה בשרון בצפוני, הארץ, 19 במרץ 1948
↑  הטירור בארץ, הארץ, 18 ביולי 1938
↑  פעולות הצבא, הארץ, 8 במאי 1938
↑  נאסרו 1500 ערבים?, הצופה, 25 ביולי 1938
1 2  Government of Palestine, Department of Statistics, 1945, p. 21
↑  Government of Palestine, Department of Statistics. Village Statistics, April, 1945. Quoted in  Hadawi, 1970, p. 76
↑  Government of Palestine, Department of Statistics. Village Statistics, April, 1945. Quoted in  Hadawi,  1970, p. 127
↑  נוסח ההסכם לשביתת נשק ביו ישראל לעב"רי, דבר, 4 באפריל 1949
↑  בנתיבות "המשולש, דבר, 10 באוגוסט 1949
↑  הירדנים: <<היו התקפות נוספות>>, דבר, 13 במאי 1954
↑  גיורא עילם, נופץ "צוואר-הבקבוק", למרחב, 8 ביוני 1967
↑  נסגרו בתים בגדה, שבעליהם נטשום במלחמה, למרחב, 3 בספטמבר 1970
↑  עמירם אורן ורפי רגב, ארץ בחאקי: קרקע וביטחון בישראל, הוצאת כרמל, ירושלים, 2008, עמוד: 131
↑  מזל מועלם, יישובי התפר יאמצו כל רעיון של הפרדה, באתר הארץ, 23 בפברואר 2002
↑  אהד לסלוי, מבצע חומת מגן מהכלה להכרעה, משרד הביטחון ההוצאה לאור, 2022, עמוד 67
1 2 3 4 5 6  , شويكه - Shuweika - שוויכה (כפר), Palestine Remembered, 2007
| Flag of Senegalיישובי נפת טולכרם |
| --- | --- | --- |
| ערים | טולכרם (מכילה את השכונות: שוויכה, אירתח) |  |
| מועצות מקומיות | ענבתא • עתיל • בלעא • באקה א-שרקייה • בית ליד • דיר אל-ע'וסון • קפין |  |
| כפרים | פרעון • איכתאבא • עילאר • עזבת שופה • אל-ג'ארושיה • כפר עבוש • כפר ג'מאל • כפר א-לבד • כפר רמאן • כפר סור • כפר זיבאד • ח'ירבת חורייש • כור • א-נזלה אל-ע'רביה • א-נזלה א-שרקיה • נזלה אל-ווסטא • נזלת אבו נאר • נזלת עיסא • רמל זיתא • רמין  • א-ראס • ספארין • סידא • שופא • סיר • זיתא |  |
| מחנות פליטים | נור שמס |  |
נפות הרשות הפלסטינית
שרבן ניקיפור

| --- | --- |

שרבן ניקיפור עם אשתו
 לידה:  25 באוגוסט 1954 (בן 70) בוקרשט, הרפובליקה העממית הרומנית 
 מדינה:  רומניה 
 השכלה:  האוניברסיטה הלאומית למוזיקה בבוקרשט 
 תקופת הפעילות:  מ-1973 
 מעסיק:  האוניברסיטה הלאומית למוזיקה בבוקרשט 
 בן או בת זוג:  ליאנה אלכסנדרה 
 
שרבן ניקיפור (ברומנית: Șerban Nichifor;‏ נולד ב-25 באוגוסט 1954, בוקרשט) הוא מלחין, נגן ומורה רומני.
ביוגרפיה

שרבן ניקיפור נולד בבוקרשט למשפחת רופאים. אביו היה מוזיקאי ומנצח בתזמורת הרופאים.
ניקיפור למד באוניברסיטה הלאומית למוזיקה בבוקרשט בשנים 1973–1977. בהמשך הוא לקח קורסים בהלחנה בגרמניה. בשנת 1994 הוא קיבל תואר דוקטור במוזיקולוגיה.
בשנת 2015 הוא השלים את מחקרו בתחום השואה והמוזיקה.
ניקיפור כתב מספר רב של יצירות מוזיקה קלאסית. רבים מיצירות של ניקיפור מוקדשות לקורבנות השואה. הוא גם כתב אופרות, לרבות בנושאים אקטואליות כמו אופרה המוקדשת לאסון מעבורת החלל צ'לנג'ר על לברית של ויקטור ברלדיאנו.
שרבן ניקיפור מכהן כפרופסור באוניברסיטה למוזיקה בה למד.
בשנת 1978 הוא נתחתן עם ליאנה אלכסנדרה, מוזיקאית ומלחינה. הם הקליטו מספר תקליטים בביצוע משותף.
על פעילות בתחום המוזיקה לניקיפור הוענק פרס גאודאמוס למלחינים בשנת 1977 ובשנת 2008 הוא התקבל למסדר הכתר הבלגי.
שוק העלייה

| --- | --- |

מראה כללי ב"שוק העלייה", סמוך לאחר פתיחתו, 1939
 מידע כללי
 סוג:  שוק 
 מיקום:   תל אביב-יפו
 מדינה:  ישראל 
 הקמה ובנייה
 תקופת הבנייה:  ?–1938
 תאריך פתיחה רשמי:  1938 
 אדריכל:  יעקב בן-סירה 
 סגנון אדריכלי:  באוהאוס 
 קואורדינטות:  32°03′29″N 34°46′25″E﻿ / ﻿32.05810278°N 34.77361667°E﻿ / 32.05810278; 34.77361667
  מפת מיקום  מפה דינמית   (למפת תל אביב מוגדלת) שוק העלייה(למפת תל אביב רגילה) שוק העלייה(למפת גוש דן רגילה) שוק העלייה(למפת גוש דן מוגדלת) שוק העלייה  he שוק העלייהhe שוק העלייהמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
המבנה המערבי ברחוב "וולפסון פינת העלייה" המיועד לשימור
שוק העלייה הוא מבנה שוק ששכן ב"מתחם מרכז מסחרי בתל אביב" בפינת הרחובות העלייה, רחוב וולפסון, רחוב צ'לנוב, ורחוב מטלון בדרום תל אביב הוא מתחם השוק הראשון של תל אביב שנבנה בסגנון הבאוהאוס בשנת 1938 על ידי המחלקה הטכנית של עיריית תל אביב בראשות האדריכל יעקב בן סירה (שיפמן).
ב-2023 נפתח במקום קאנטרי עירוני שכולל בריכות שחיה, חדר כושר ומתחם עבודה.